****

**„Daugavas svētki” 2014 programma**

**No 30. jūnija līdz 5. jūlijam** Ikšķiles tautas namā būs skatāma gleznu izstādē „Mēs Daugavas krastā”, kurā būs redzami Ikšķiles un tuvāko novadu mākslinieku darbi.

**5. jūlijā no plkst. 11:00 līdz 13:00** paredzētas sportiskas, izglītojošas un izklaidējošas aktivitātes. Ģimenēm un bērniem tiks dota iespēja piedalīties konkursā – stafetē „Daugava lieliem un maziem”. Aktivitātes norisināsies Daugavmalā, posmā no peldētavas līdz jaunbūvju kompleksam „Zaļās salas”. Stafete sastāvēs no vairākiem posmiem – viktorīnām, zīmēšanas, dziedāšanas un dažādām aktivitātēm.

**5. jūlijā plkst. 20:00** svētku kulminācijā Ikšķiles estrādē notiks koncertuzvedums „Daugava – piestātnē Jānis Peters”. Uzvedums veltīts Jāņa Petera 75. dzimšanas dienai. Koncertā piedalās:

Diriģents Ints Teterovskis un kopkoris, Nacionālā teātra izrādes „Latgola.lv” aktieri – Pēteris Liepiņš, Dace Bonāte, Voldemārs Šoriņš, Indra Burkovska, Anna Klēvere, Daiga Gaismiņa, Evija Skulte, Gundars Grasbergs, Juris Hiršs, Artis Drozdovs – kā arī komponists Valdis Zilveris. Koncertu papildinās arī jauniešu tautas deju kolektīvs „Spole”, vadītāja Gundega Spūle un vidējās paaudzes deju kolektīvs „Upe”, vadītājs Didzis Apsītis.

**Pēc koncerta** paredzēts Svētku gājiens no brīvdabas estrādes uz Daugavmalu, kur notiks kora un tautas sadziedāšanās diriģenta Inta Teterovska vadībā.

Informāciju sagatavoja:

Lelde Sāmite

Biedrības „Ikšķiles kultūras biedrība” vadītāja

Tālr. 26407782

e-pasts: leldesamite@inbox.lv

Vairāk informācijas: http://www.kulturasbiedriba.lv/